ĒKAS NODOŠANAI EKSPLUATĀCIJĀ NEPIECIEŠAMIE

DOKUMENTI

MK noteikumi Nr.529 „Ēku būvnoteikumi” nosaka:

184. ***Otrās grupas viena vai divu dzīvokļu dzīvojamo ēku ir pieļaujams pieņemt ekspluatācijā***, ja:

184.1. ir pilnīgi pabeigti vispārējie būvdarbi un inženiertīklu izbūve, veikta fasādes apdare un ir labiekārtota teritorija ielas pusē;

184.2. ir iekārtota vismaz viena dzīvojamā telpa, virtuve un sanitārais mezgls, kā arī sanitārās iekārtas ir pievienotas inženiertīkliem.

186. Ja ēku vai tās daļu pieņem ekspluatācijā ziemā, teritorijas apzaļumošanu, piebrauktuvju, ietvju, saimniecības, rotaļu un sporta laukumu seguma virsslāņa uzklāšanu, kā arī fasādes fragmentu apdari var veikt minētajiem darbiem labvēlīgā sezonā, bet tie jāpabeidz līdz attiecīgā gada 1. jūnijam.

***No 2020. gada 1. janvāra mājokļos obligāti jābūt uzstādītiem dūmu detektoriem, bet privātmājās – arī ugunsdzēsības aparātam.***

**Otrās grupas ēkas vai tās daļas pieņemšana ekspluatācijā:**

1) **Ēkas vai telpu grupas kadastrālās uzmērīšanas lieta**  *(inventarizācijas  lieta - Valsts zemes dienests);*

2) **būvprojekta izmainītās daļas*, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem*** *(būvprojekta izstrādātājs, arhitekts, ja ir atkāpes no projekta, veic izmaiņas);*

3) **ēkas vai tās daļas, ārējo inženiertīklu, citu vienlaikus izbūvētu būvju horizontālās un vertikālās novietnes izpildmērījumus;** *(sertificētie mērnieki);*

4) **Ēkas energoefektivitātes pagaidu sertifikāts,** *kas izdots saskaņā ar normatīvajiem aktiem ēku energoefektivitātes jomā (derīgs 3 gadus);*

5) **Elektroinstalācijas pārbaudes dokumentācija** *(atbilstoši ugunsdrošības prasībām MK not.238);*

6) **Akts par dūmkanālu un ventilācijas kanālu tehnisko stāvokli –** *sertificēta skursteņslaucītāja atzinums  (http://www.skurstenslaukiem.lv/chimney-sweeper-list.html)*

7) **Institūciju atzinumus***, ja tās saskaņā ar būvatļaujā iekļautajiem ēkas vai tās daļas projektēšanas  nosacījumiem ir izdevušas tehniskos vai īpašos noteikumus.*

8) **Būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus**, *ja to nepieciešamību nosaka normatīvie akti par iekārtu drošību (ja ir šādas iekārtas);*

9) **Apliecinājums par ēkas vai tās daļas gatavību ekspluatācijai** *aizpildīt apliecinājumu BIS sistēmā: www.bis.gov.lv    (aizpilda saskaņā ar kadastrālās uzmērīšanas lietas datiem) (14.pielikums) -* <https://www.jelgavasnovads.lv/lv/pasvaldiba/buvvalde/veidlapas/>

Vebinārs. Nodošana ekspluatācijā.

<https://www.youtube.com/watch?v=knGs7y4XRpE&t=3439s>